Ing donya sing anget, para èlmuwan mredhiksi yèn luwih akèh wong sing kena penyakit utawa mati amarga stress panas. Wabah penyakit sing biasa ditemokaké ing laladan tropis, kaya penyakit sing diakibataké lemut lan kéwan sing nggawa penyakit liyané, bakal tansaya ngambra-ambra amarga kéwan mau bisa rpindah menyang laladan sing sadurungé krasa adhem. Wektu iki, 45 persen padunung donya manggon ing laladan sing akèh lemuté saéngga bisa dicakot lemut sing nggawa parasit malaria; persentase iku bakal ningkat dadi 60 persen yèn suhu hawa ningkat. Penyakit-penyakit tropis liyané uga bisa nyebar kaya malaria, demam dengue, demam kuning, lan encephalitis. Para èlmuwan uga mredhiksi mundhaké insiden alergi lan penyakit nafas amarga hawa sing luwih anget bakal